**Jazzmuusikot ry** on vuonna 1997 perustettu yhdistys, joka yhteisönä keskittyy erityisesti jazzammattimuusikoiden toiminnan ja vaikuttamisen edistämiseen. Yhdistyksellä on tällä hetkellä noin 100 muusikkojäsentä, ja sen toiminta palkittiin vuonna 2008 Yleisradion Jazzradion Varjo-Yrjö -palkinnolla. Yhdistys kuuluu Suomen Jazzliittoon, jossa se toimii nimenomaan muusikoiden äänenä. Yhdistykseen ovat tervetulleet Suomessa toimivat jazzmuusikot.

Yhdistyksen tarkoituksena on edistää jazzmusiikin tuntemusta ja arvostusta, parantaa jazzmuusikoiden työllistymisen yleisiä edellytyksiä, edistää jazzmuusikoiden yhteistoimintaa kotimaassa ja ulkomailla, kohottaa jäsentensä ammattitaitoa, edustaa jäseniään ammatillisissa kysymyksissä kotimaassa ja ulkomailla sekä muutoinkin toimia jazzmuusikoiden yhteisten ja yleisten ammatillisten etujen hyväksi.

Tarkoituksensa toteuttamiseksi yhdistys järjestää konsertteja ja kiertueita, tekee esityksiä ja ehdotuksia viranomaisille, harjoittaa tiedotustoimintaa sekä järjestää kokouksia, esitelmätilaisuuksia ja opintomatkoja jäsenilleen. Lisäksi se harjoittaa koulutustoimintaa sekä alaansa liittyvää kustannus- ja julkaisutoimintaa.

Jazzmuusikot ry on nimennyt ja palkinnut vuosittain Vuoden Jazzdiggarin. Palkinto on myönnetty aktiiviselle livejazzkeikoilla käyvälle kuulijalle, joka on osoittanut toiminnassaan aitoa ja jatkuvaa kiinnostusta jazzmusiikkiin sekä edustaa reilua ja avointa yhteisöllistä asennetta. Vuodesta 2013 alkaen palkinto on muuttunut JAMU -palkinnoksi joka myönnetään jazzmusiikin asemaa edistäneelle henkilölle tai yhteisölle.

Vuonna 2009 yhdistys järjesti ensimmäisen Hela-Jazz tapahtuman (Helatorstaina 21.5.). Tapahtumassa soittivat rinta rinnan suomalaisen jazzhistorian elävät legendat (esim. Erik Lindström, Juhani Aaltonen, Pentti Lasanen ja Olli Ahvenlahti) sekä nuoret tulokkaat (esim. Panu Savolainen ja Ville Pynssi). Tapahtuma oli taiteellisesti ja yleisömäärällisesti suuri menestys: konsertti oli loppuunmyyty ja kymmeniä ihmisiä jouduttiin käännyttämään ovelta. Yhdistyksen innovatiivista, jazzsukupolvia yhdistävää konserttikonseptia kiiteltiin myös mediassa.

Vuoden Jazzdiggarit
-------------------

* 2008: Seppo Hanste
* 2009: Eila Kaarresalo-Kasari
* 2010: Tarja Halonen
* 2011: Ilkka "Emu" Lehtinen
* 2012: Sakari Puhakka

JaMU palkinnot
--------------

* 2013: Veli-Pekka Heinonen
* 2014: Koko Jazz Club
* 2015 Janski Aarnimaa
* 2017 Katri Kallionpää
* 2018 Jyrki Laiho

Lähteet
-------

1. ↑
2. ↑
3. ↑  Jazzmuusikot ry palkitsi Vuoden 2008 Jazzdiggariksi Seppo Hanste *suomijazz.com*.  Arkistoitu 1.2.2009. Viitattu 5.2.2009.
4. ↑  Eila Kaarresalo-Kasari Vuoden Jazzdiggari 2009 *suomijazz.com*.  [vanhentunut linkki]
5. ↑   Tarja Halosesta Vuoden jazzdiggari Helsingin Sanomat. Viitattu 13.5.2010.
6. ↑
7. ↑
8. ↑  Veli-Pekka Heinonen on vuoden jazzdiggari  7.6.2013. SuomiJazz.com. Viitattu 4.12.2107.
9. ↑  JazzFinland.fi: Jazzmuusikot palkitsivat Koko Jazz Clubin *jazzfinland.fi*.  16.6.2014. Viitattu 4.12.2107.
10. ↑  Jazzmuusikot ry *www.facebook.com*. Viitattu 3.2.2019. (englanniksi)
11. ↑  Jazzrytmit | Vuoden 2017 Jazzdiggari on toimittaja Katri Kallionpää *jazzrytmit.fi*. Viitattu 3.2.2019.
12. ↑  Porilaisen Validi Karkia -klubin Jyrki Laiho on Vuoden jazzdiggari *Helsingin Sanomat*.  17.12.2018. Viitattu 3.2.2019.

Katso lisäksi
-------------

* Suomen Jazzliiton kotisivut